Referat, Fagudvalg for forebyggelse i skolen   
**Tid:** 23. august kl. 11-15  
**Sted:** Krogerupvej 21, Humlebæk

**Deltagere:** Thomas Aistrup (Rødovre), Bo Juul Andersen (Solrød), Rune Schmidt (Gladsaxe), Karen Hare Sørensen (Vordingborg), Lise Odgaard Christensen (Fredensborg), Linda Liebst Nielsen (Ballerup)   
**Afbud:** Gülcan Celiker (Odense), Tina Rath (Køge), May Hansen (Guldborgsund), Maria Lambrecht (bestyrelsesrep., Guldborgsund)

|  |  |
| --- | --- |
| Dagsorden | Kommentar |
| 1. Kommissorium | Udkast (bilag 1) vedtaget. Det vil blive lagt på hjemmesiden. |
| 1. Miniguides | Bo har modtaget kommentarer på baggrund af udkast og udsender tilpasning på mail.  Budget: Produktionsskolens udkast er gratis. Hvis det er nødvendigt køber vi stockfotos. |
| 1. Temadag/konferencedag | Vi sigter mod at afholde en temadag i Odense i slut januar/start februar 2019. Målgruppen er primært SSP konsulenter og andre der i forvejen har et kendskab til pejling og kapital som metode. Dagen skal handle om forebyggelse i skolen med udgangspunkt i social kapital og social pejling. Temadagen skal finansieres af brugerbetaling samt evt. tilskud der søges.  Der nedsættes en arbejdsgruppe (Thomas, Linda, Rune) og Linda indkalder til møde i gruppen.  Gruppen kommer med oplæg til indhold og oplægsholdere som vil blive diskuteret på næste møde i fagudvalget.  Forslag til indlæg:   * Overordnet kritisk perspektiv på hvordan forebyggelse foregår * Kigge på eksisterende materialer (samt evt. hvad kræver det af uddannelse hos dem der varetager det) * Hvordan passer det ind i skolens hverdag – hvad kræves der + hvordan sikres forankring * Evt. afsluttet af debat   Konkrete forslag   * Stine Kaplan Jørgensen kunne være potentiel oplægsholder. * Mulighed for at vi forholder os (kritisk) til eksisterende materialer – hvad skal der til før det kan virke. * Måske hente inspiration i robusthed.dk |
| 1. Hjemmeside | Lise har fået frie hænder til at rydde op og få opdateret indholdet på hjemmeside. Der skal ligge referater, kommissorium miniguides. |
| 1. Vurdering af materialer | Lise har stillet forslag om at vi i fagudvalget arbejder mod at forholde os til/anbefale undervisningsmaterialer.  Der er opbakning til at fagudvalget tager opgaven på sig.  Det er nødvendigt med en gennemsigtig procedure og nogle klart definerede kriterier, som materialerne kan blive kommenteret på baggrund af.  Som en del af proceduren vil kommentarerne blive forelagt dem der har udviklet materialet inden det bliver offentliggjort. En mulighed kan være at udviklerne kan give en kommentar med.  Baggrunden for bedømmelsen beskrives for hvert enkelt materiale – fx om medlemmer af fagudvalget har afprøvet materialet.  Materialerne skal kommenteres af fagudvalget på baggrund af kriterier men ikke som sådan bedømmes.  Arbejdsgruppe: Lise, Thomas, Karen og kommer med udkast til procedure og kriterier til næste møde  Mulige kriterier:   * Vidensgrundlag * Tilgængelighed * Vurdering af målgruppe * Særlige bemærkninger |
| 1. Vidensdeling | Vi vil tale digitalt under vidensdeling på næste møde.  Lise forbereder dagsordenspunkt og skriver ud omkring forberedelse osv. |
| 1. Nyt fra andre fagudvalg | Vi kan tage dialog med fagudvalg for ungdomsuddannelse omkring overgange |
| 1. Kommende møder | 13. november i Solrød: Højagervænget 23, 2680 Solrød strand. Vigtige punkter til dagsorden: planlægning af kursus, status på temadag. Grundlag for kommentering af materialer. Karen har meldt afbud.  4. februar i Gladsaxe Vigtige punkter til dagsorden: beretning til samrådet, evaluering af temadag og fremtidigt arbejde i fagudvalget |
| 1. Evt. | - |